جو بایډن د طالبانو له زندان څخه د امریکایانو په خوشې  کېدو ټینګار کړی دی

د امریکا ولسمشر جو بایډن د طالبانو په بند کې د درې امریکایي بندیانو له کورنیو سره خبرې کړي او هغوی ته یې د دوی د خوشې کېدو ژمنه ورکړې ده. 

رویټرز خبري اژانس راپور ورکړی چې د امریکایي بندیانو کورنیو سره د جو بایډن دغه ټېلفونې خبرې د یکشنبې په ورځ د جنورۍ په ۱۲ مه نېټه شوې دي.

د راپورونو له مخې، رایان کربت، جورج ګلزمن او محمود حبیبي هغه درې امریکایان دي چې اوس مهال د طالبانو په زندانونو کې دي. 

ویل کېږي د بایډن اداره له تیر کال راهیسې هڅه کوي څو دغه درې امریکایان د محمد رحیم افغان په بدل کې خوشې کړي. 

محمد رحیم په ۲۰۰۷ کال کې په پاکستان کې نیول شوی و او پرې تور دی چې د اسامه بن لادن ملګری او ترجمان و. 

#theafghanistanpost #TAP #طالبان #امریکایان #جو_بایډن #بندیان #ګوانتانامو #افغانستان